CELEX: 62015CN0274
Language: et
Date: 2015-06-08 00:00:00
Title: Kohtuasi C-274/15: 8. juunil 2015 esitatud hagi – Euroopa Komisjon versus Luksemburgi Suurhertsogiriik

20150731016616682015/C 270/222742015CJC27020150817ET01ETINFO_JUDICIAL20150608171822Kohtuasi C-274/15: 8. juunil 2015 esitatud hagi – Euroopa Komisjon versus Luksemburgi Suurhertsogiriik
 ---documentbreak--- C2702015ET1720120150608ET00221721828. juunil 2015 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-274/15)2015/C 270/22Kohtumenetluse keel: prantsuse
      Pooled
   
   
      Hageja: Euroopa Komisjon (esindajad: F. Dintilhac ja C. Soulay)
   
      Kostja: Luksemburgi Suurhertsogiriik
   
      Hageja nõuded
   
   
            —
         
         
            tuvastada, et kuna Luksemburgi Suurhertsogiriik on ette näinud sellise käibemaksuvabastuse sõltumatutele rühmadele, nagu on määratletud 12. veebruari 1979. aasta käibemaksuseaduse artikli 44 lõike 1 punktis y, Suurhertsogi 21. jaanuari 2004. aasta määruse, mis käsitleb käibemaksuvabastust sõltumatu rühma poolt oma liikmetele osutatud teenustele, artiklites 1–4, 29. jaanuari 2004. aasta haldusringkirjas nr 707, osas, milles see puudutab Suurhertsogi määruse artikleid 1–4, ja Comité d'Observation des Marchés (Cobma) (turu-uuringu komitee) töögrupi 18. detsembri 2008. aasta memos, mis on kooskõlastatud Luksemburgi Suurhertsogiriigi Administration de l'enregistrement et des domaines’ga (registreerimis- ja kinnisvaravalitsus), siis on ta rikkunud käibemaksudirektiivi (
                  1
               ), eelkõige selle direktiivi artikli 2 lõike 1 punkti c, artikli 132 lõike 1 punkti f, artikli 1 lõike 2 teist taanet, artikli 168 punkti a, artikli 178 punkti a, artikli 14 lõike 2 punkti c ja artiklit 28.
         
      
            —
         
         
            mõista kohtukulud välja Luksemburgi Suurhertsogiriigilt.
         
      
      Väited ja peamised argumendid
   
   Käibemaksudirektiivi artikli 132 lõike 1 punkti f kohaselt vabastavad liikmesriigid käibemaksust „teenused, mida osutavad käibemaksust vabastatud või käibemaksuga maksustamata sõltumatud isikute rühmad oma liikmetele nende tegevuseks otseselt vajalike teenuste osutamiseks, kui need rühmad nõuavad, et liikmed hüvitaksid üksnes täpselt oma osa ühistest kuludest, tingimusel et selline maksuvabastus ei põhjusta konkurentsimoonutamist”.
   Komisjoni hinnangul ei vabasta Luxembourgis kehtiv normistik käibemaksust mitte ainult teenuseid, mida sõltumatu isikute rühm osutab oma liikmetele ning mis on otseselt vajalikud käibemaksuga maksustamata tegevuseks või tema liikmete tegevuseks, mis on käibemaksust vabastatud.
   Lisaks leiab komisjon, et Luxembourgi õiguse kohaselt on sõltumatu isikute rühma liikmed, kes osas oma käibest tegelevad maksustatava tegevusega, võivad käibemaksust, mida nad ise peavad maksma, maha arvata sõltumatult isikute rühmalt tema enda ostetud kaupade ja teenuste eest nõutava käibemaksu, kuigi käibemaksudirektiivi artikli 168 kohaselt on sisendkäibemaksu mahaarvamise õigus vaid isikutel, kes ostavad käibemaksuga maksustatavaid kaupu ja teenuseid ning kasutavad neid maksustatavate tehingute tarbeks.
   Lõpuks väidab komisjon, et käibemaksudirektiivi artikli 14 lõike 2 punktiga c ja artikliga 28 on vastuolus sellised siseriiklikud õigusnormid, mis näevad ette, et juhul, kui sõltumatu isikute rühma liige ostab kolmandatelt isikutelt kaupu ja teenuseid oma nimel, kuid rühma arvel, siis see tehing tähendab selle liikme jaoks rühma kulusid, millelt on lubatud käibemaks maha arvata.
   (
         1
      )	Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).